
KONTININKŲ G. UN. NR. 4400-5327-8992 RUOŽO NUO UŽKANAVĖS G. IKI KONTININKŲ G. 9 REKONSTRAVIMO IR LIETAUS NUOTEKŲ TINKLŲ STATYBOS, PALANGOJE, DARBŲ PIRKIMO TECHNINĖ SPECIFIKACIJA 


1. Kontininkų g. Un. Nr. 4400-5327-8992 ruožo nuo Užkanavės g. iki Kontininkų g. 9 rekonstravimo ir lietaus nuotekų tinklų statybos, Palangoje, darbų pirkimas.
2. Darbų atlikimo, prekių pristatymo ar paslaugų teikimo vieta – Kontininkų g. ruožas nuo Užkanavės g. iki Kontininkų g., Palanga.
3. Darbų sudėtis ir apimtys:
3.1. Kontininkų g. Un. Nr. 4400-5327-8992 ruožo nuo Užkanavės g. iki Kontininkų g. 9 rekonstravimo ir lietaus nuotekų tinklų statybos, Palangoje, rangos darbai:
3.1.1. statybos rūšis – rekonstravimas (gatvė);
3.1.2. statinių rūšis pagal naudojimo paskirtį – susisiekimo komunikacijos (gatvės);
3.1.3. statinio kategorija – neypatingasis;
3.1.4. pirkimas į dalis neskaidomas;
3.1.5. darbai perkami bendra tvarka, kadangi CPO kataloge nėra pasirinkimo galimybės darbus pirkti fiksuoto įkainio principu (apmokėjimas už darbus yra numatomas Via Lietuva lėšomis ir finansuojamos rangos sutartys pasirašytos fiksuoto įkainio principu). 
3.1.6. finansavimas numatytas Palangos miesto savivaldybės strateginio plano 10 programos 3.3.2.1.2. priemonėje;
3.2. darbai atliekami vadovaujantis Kontininkų g. Un. Nr. 4400-5327-8992 ruožo nuo Užkanavės g. iki Kontininkų g. 9 rekonstravimo ir lietaus nuotekų tinklų statybos, Palangoje, techniniu darbo projektu Nr. UL-23-0026, parengtu UAB „Urbanline“, projekto vadovo V. Aleksandrovo, atestato Nr. 25326. Gatvės ruožo ilgis – 1,148 km, apšvietimas – 1,783 km, lietaus nuotekos – 0,574 km. Teikiant pasiūlymą vadovautis pridedamo techninio darbo projekto techninėmis specifikacijomis ir pridedamais žiniaraščiais;
3.3. teikdamas pasiūlymą rangovas privalo įsivertinti:
3.3.1. statybos užbaigimo procedūrų organizavimą (tarp jų apmokėjimą už ekspertizės rangovo paslaugas, kadastrinių bylų būtinų statinio įregistravimui VĮ Registrų centras parengimą, statinių VĮ Registrų centras įregistravimą,). Užsakovas pateiks visus būtinus įgaliojimus reikalingus statybos darbų užbaigimo ir sukurto turto įregistravimo procedūroms;
3.3.2. statybos procese numatant subrangovų paslaugas, rangovas privalo turėti arba samdyti specialistą, turintį Statinio statybos (projektavimo) saugos ir sveikatos koordinatoriaus pažymėjimą;
3.3.3. Valstybinės teritorijų planavimo ir statybos inspekcijos prie Aplinkos ministerijos (VTPSI) pranešimą apie statybos darbų pradžią IS „Infostatyba“ priemonėmis. Rangovui raštu pateikus rekvizitus, užsakovas pateiks visus būtinus įgaliojimus, reikalingus pranešimui apie Valstybinės teritorijų planavimo ir statybos inspekcijos prie Aplinkos ministerijos (VTPSI) pranešimą apie statybos darbų pradžią IS „Infostatyba“ priemonėmis;
3.3.4. tinklų valdytojų atstovų (AB „Energijos skirstymo operatorius“ (ESO), Telia Lietuva, AB ir kt.) iškvietimą;
3.3.5. perteklinio iškasto grunto ir statybinių atliekų transportavimą ir pridavimą į atliekas tvarkančios įmonės teritoriją, į rangovo pasirinktą vietą;
3.3.6. ESO tinklų iškėlimo/apsaugojimo ir kt. ESO projektų dalių atnaujinimus/korektūras (pagal poreikį);
3.3.7. žemės kasimo leidimas bus išduodamas nemokamai;
3.3.8. demontuojamų apšvietimo atramų ir šviestuvų, asfaltbetonio išfrezų, šaligatvio plytelių (kaip grįžtamųjų medžiagų) pristatymą į UAB „Palangos komunalinis ūkis“ teritoriją;
3.4. maksimali pasiūlymo kaina – 1 195 322,32 Eur be PVM;  1 446 340,00 Eur su PVM.

4. Sutarties trukmė:
4.1. sutarties tipas – fiksuoto įkainio sutartis, vadovaujantis viešojo pirkimo konkurso metu pateiktais įkainiais darbų kiekių žiniaraščiuose. Atsiskaitoma pagal faktiškai atliktų darbų kiekius;
4.2. sutarties pradžia: sutartis įsigalioja, kai jas pasirašo visos sutarčių šalys ir rangovas pateikia užsakovui: sutarties įvykdymo užtikrinimą, su užsakovu suderintą kalendorinį darbų atlikimo grafiką. Sutarties įvykdymo užtikrinimas ir su užsakovu suderintas kalendorinis darbų atlikimo grafikas turi būti pateiktas ne vėliau nei per 7 darbo dienas nuo sutarties pasirašymo dienos;
4.3. sutarties trukmė – 11 mėnesių;
4.4. darbus atlikti rangovas privalo per 10 mėnesių nuo sutarties įsigaliojimo dienos;
4.5. darbų pabaiga bus laikomas momentas, kai bus atlikti sutartyje numatyti statybos darbai, ištaisyti defektai, parengtos statinių geodezinės išpildomosios nuotraukos, požeminių tinklų išpildomosios geodezinės nuotraukos, žemės sklypų kadastrinių matavimų bylos, suderintos su valstybinę žemę valdančia institucija, statinių kadastrinių matavimų bylos suderintos su VĮ Registrų centru, atliktos statybos užbaigimo bei įregistravimo nekilnojamojo turto registre procedūros ir užsakovui perduoti visi STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ V skyriuje nurodyti ir su tuo susiję dokumentai bei pasirašomas rangovo užbaigtų statybos darbų perdavimo statytojui aktas;
4.6. atsiradus nenumatytoms aplinkybėms, nepriklausančioms nuo rangovo, sutarties ir darbų atlikimo terminas gali būti pratęstas 2 mėn.
5. Informacija, kaip turi būti apskaičiuota ir pateikta pasiūlymuose nurodoma pirkimo kaina.
Rangovas privalo pateikti tinkamai užpildytus pridedamus darbų kiekių žiniaraščius. Rangovo siūlomos kainos, užpildyti darbų kiekių žiniaraščių darbų kiekiai, pavadinimai, mato vienetai ir eiliškumas privalo atitikti perkančiosios organizacijos pateiktus darbų kiekių žiniaraščius. Bet koks neatitikimas nurodytiems reikalavimams teikiamuose žiniaraščiuose su kainomis bus laikomas ir vertinamas kaip konkurso sąlygų neatitikimas, ir pasiūlymas bus atmetamas kaip nustatytų konkurso sąlygų neatitikimas.
6. Sutarties sąlygos.
Rangovas turi apdrausti statybos laikotarpiui visus pagrindinėje sutartyje numatytus statybos ir montavimo darbus pilna atstatomąja verte nuo visų galimų rizikų užsakovo naudai ir įteikti draudimo liudijimą užsakovui per 5 (penkias) darbo dienas po sutarties įsigaliojimo.
7. Finansavimo šaltiniai ir atsiskaitymo tvarka:
7.1. už gatvės statybos atliktas paslaugas ir darbus užsakovas apmoka iš AB „Via Lietuva“ bei Palangos miesto savivaldybės biudžeto lėšų dalimis pagal iki einamojo mėnesio 21 dienos gautus atsiskaitymo dokumentus (atliktų darbų ar paslaugų aktus, atliktų darbų ir išlaidų apmokėjimo pažymas, PVM sąskaitas faktūras);
7.2. už gatvės statybos darbus ir paslaugas, tinkamus finansuoti AB „Via Lietuva“ lėšomis, atsiskaitoma per 5 darbo dienas po lėšų gavimo iš AB „Via Lietuva“, bet ne vėliau kaip per 30 kalendorinių dienų;
7.3. už gatvės statybos darbus ir paslaugas, kurie netinkami finansuoti AB „Via Lietuva“ lėšomis, bus apmokama Palangos miesto savivaldybės administracijos biudžeto lėšomis per 30 kalendorinių dienų;
7.4. Galutinis Rangovo faktiškai atliktų statybos darbų įvertinimas ir atsiskaitymas atliekamas remiantis kontrolinių bandymų rezultatais ir geodezinėmis išpildomosiomis nuotraukomis. 
8. Specialiosios sutarčių sąlygos:
8.1. pirkimo sutartis jos galiojimo laikotarpiu gali būti keičiama vadovaujantis Lietuvos Respublikos viešųjų pirkimų įstatymo 89 straipsnyje nustatytais atvejais;
8.2. bet kuriuo sutarties vykdymo metu užsakovas dėl nuo jo nepriklausančių aplinkybių, raštu nurodydamas priežastis (finansavimo sustabdymas, aplinkybės, trukdančios vykdyti darbus, atsiradus projektinių sprendinių neatitikimams, dėl kurių būtina koreguoti projektą, būtina atlikti papildomus pirkimus, atsiradus nenumatytiems darbams, dėl žemės sklypo ar statinių kadastrinių matavimų tikslinimo procedūrų), turi teisę stabdyti sutarties ir darbų vykdymo terminus bei nurodyti rangovui sustabdyti visų darbų vykdymą. Toks darbų vykdymo sustabdymas negali trukti ilgiau nei 6 (šešis) mėnesius. Išnykus darbų sustabdymo aplinkybėms, darbų vykdymo sustabdymo terminas pratęsiamas laikotarpiui, kuris buvo likęs iki darbų vykdymo termino pabaigos prieš sustabdymą. Išnykus darbų sustabdymo aplinkybėms, užsakovas raštu informuoja rangovą apie darbų vykdymo sustabdymo pabaigą. Pasibaigus darbų sustabdymui tikslinamas kalendorinis darbų atlikimo grafikas;
8.3. darbų sustabdymo metu šalims netaikomos sankcijos. Sustabdymo metu visus atliktus darbus rangovas privalo prižiūrėti, saugoti nuo sugadinimo, praradimo ar kitokios žalos.
_____________________

